نائیجیریا کے عام انتخابات 2019ء

نائیجیریا میں عام انتخابات ملتوی ہونے کے بعد 23 فروری 2019ء کو منعقد ہوئے، پرانی تاریخ 16 فروری 2019ء تھی۔ یہ انتخاب صدر نائیجیریا، نائب صدر نائیجیریا اور قومی اسمبلی نائیجیریا اور نائیجیریائی ایوان بالا کو چننے کے لیے منعقد ہوئے۔ 1999ء کے آخر میں فوجی حکمرانی کے خاتمے کے بعد یہ چھٹا چار سالہ انتخاب تھا۔ کچھ جگہوں میں تشدد کے باعث تاخیر کے ساتھ 24 فروری تک رائے شماری ہوئی۔

یہ انتخابات 2015ء کے انتخابات سے بھی مہنگے تھے، ان انتخابات میں ₦69 ملین سے زائد لاگت آئی۔

2019ء کے انتخابات میں موجودہ صدر محمدو بوحاری ایک بار پھر منتخب ہو گئے۔ انہوں نے 2015ء میں گڈلک جوناتھن کو شکست دی تھی، یاد رہے کہ یہ 2015ء میں پہلی مرتبہ تھا کہ کسی نے صدرِ وقت کو شکست دی ہو۔ اس انتخابات میں قریبی حریف عتیقو ابو بکر کو 3 ملین سے زائد ووٹوں سے شکست دی، انہیں انڈیپینڈنٹ نیشنل الیکٹورل کمیشن نے سرٹیفکیٹ آف ریٹرن جاری کیا  اور وہ نائیجیریا کے یوم جمہوریہ کو صدر کے طور پر حلف اٹھائیں گے۔

انتخابی نظام 
نائیجیریا کے صدر کا انتخاب سمپل میجورٹی ووٹ سے ہوتا ہے اور ساتھ ہی 36 نائیجیریا کی ریاستوں میں سے 27 ریاستوں میں 25 فیصد ووٹ بھی ضروری ہے۔

360 رکنی ایوان نمائندگان کا انتخاب فرسٹ پاسٹ دی پوسٹ ووٹنگ سے ہوتا ہے۔ ایسے ہی 109 رکنی سینیٹ نائیجیریا کا انتخاب 108 سنگل سیٹ انتخابی حلقوں سے کیا جاتا ہے جس میں تمام ریاستوں کو تین حصوں میں تقسیم کیاجا ہے اور ہر حلقہ میں فیڈرل کیپیٹل ٹیری ٹیری ہوتا پے اور فرسٹ پاسٹ دی پوسٹ ووٹنگ کے ذریعے انتخاب ہوتا ہے۔

نامزد صدارتی امیدوار 
موجودہ صدر محمدو بوحاری کو آل پروگریسیو کانگریس نے 29 ستمبر 2018ء کو اپنا امیدوار نامزد کیا تھا۔

دیگر امیدوا حسب ذیل ہیں:

 عتیقو ابو بکر، سابق نائب صدر، پی ڈی پی کے صدارتی امیدوار۔
 چیکے یوکائبگو، اسٹارٹ اپ52 کے بانی، اے اے پی کے صدارتی امیدوار۔
 ڈونلڈ ڈیوک، کراس ریور ریاست کے سابق گورنر، ایس ڈی پی کے امیدوار۔
 فیلا ڈیورو ٹائے، الائنز فار نیو نائیجیریا کے رکن۔
 اوبی ایزیک ویسلی، سابق وزیر تعلیم اور برنگ بیک آور گرلز کے رہنما۔ 24 جنوری 2019ء کو مہم ختم کر کے دوسرے امیدواروں کے حق میں ہو گئیں
 ٹوپے فاسوا، ابنڈینڈ نائیجیریا رینیول پارٹی کے قومی سربراہ اور بانی۔
 رابعو ناکواسو، کانو ریاست کے سابق گورنر۔
 سولے لامیڈو، جیگاوا ریاست کے سابق گورنر۔
 احمد مکارفی، پیپلز ڈیموکریٹک پارٹی کی قومی نگراں کمیٹی کے سابق سربراہ۔
 عبیدیاہ میلافیا، سابق نائب گورنر برائے سینٹرل بینک آف نائیجیریا اور افریق ڈیموکریٹک کانگریس کے امیدوار۔
 کنگسلے موغالو، سینٹرل بینک آف نائیجیریا کے سابق نائب گورنر اور ٹفٹس یونیورسٹی کے پروفیسر۔
 گبینگا اولاویپو ہاشم، تیل کے تاجر۔
 ریمی سونایا، کوا پارٹی کی رکن اور سابق لیکچرر۔
 اومویلے سووورے۔ انسانی حقوق کے سرگرم کارکن۔
 کبیرو تانیمو ترکی۔ سابق وزیر برائے فرائض خصوصی۔

حوالہ جات 

افریقا میں 2019ء کے انتخابات
نائجیریا میں 2019ء
نائجیریا میں انتخابات
نائجیریا میں عام انتخابات
نائجیریا میں صدارتی انتخابات
چھوٹے پیغام خانوں کا استعمال کرنے والے مضامین
وہ صفحات جو ٹائٹل پیرامیٹر کے ساتھ ایمبیڈڈ خانہ معلومات سانچوں کا استعمال کرتے ہیں